Santana: Shape Shifter | ZENEFORUM - Cikk
Dátum: 2012. május. 16. szerda, 11:12 Forrás: ZENEFORUM Szerző: -smart-
Címkék: lemezajanlo santana szabó gábor santana band andy vargas tony lindsay dennis chambers chester thompson benny rietveld
A május 14-én napvilágot látott Shape Shifter című CD Carlos Santana sorrendben 36. albuma, egyben első az új kiadója, a Starfaith Records égisze alatt. Ami számunkra fontos, hogy a tracklista alapján (Macumba In Budapest, Mr. Szabo) a latin gitárvirtuóz valószínűleg fővárosunk és a gitárzseni, Szabó Gábor munkásságának szerelmese.
A korong 13 felvételt vonultat fel, mely egy valódi instrumentális utazásnak ígérkezik: a ’90-es évek végétől egészen a napjainkig készült dalokat sorakoztat fel. A felvételek erejét Carlos azonnal felismerhető virtuozitása és a Santana Band világklasszis zeneisége adja (a Santana énekesei, Andy Vargas és Tony Lindsay csak egyetlen dalban hallhatóak).
A Shape Shifter főként eredeti kompozíciókat tartalmaz, melyeket Carlos eddig egy ilyen instrumentális projekthez tartogatott – melyet a rajongók már régóta várnak –, és olyan átgondoltan állította sorba a műveket, ahogyan a dalokat is kiválasztotta. A nóták együtt áramlanak, ahogy Carlos hosszantartó gitárjátékának varázslata – és a lélek minden egyes hangjegy mögött – olyan zenévé áll össze, mely legyőz minden kulturális és nyelvi akadályt. A címadó felvétel nyitja meg az albumot, mely egy lágy akusztikus groove-val kezdődik, melybe Carlos ősi amerikai hangulatot visz kántálással. A dal óriási magasságokba jut el: Santana vezető szerepe mellett hallható Dennis Chambers dobon, Chester Thompson billentyűkön, és Benny Rietveld bőgőn (a dalok nagy részének zenei alapját is ők biztosítják.)